**ПУБЛИЧНА ПОКАНА С ПРЕДМЕТ:**

**Извънгаранционно поддържане на товарни автомобили и електрозаваръчни агрегати, собственост на Община Русе и второстепенни разпоредители по списък /Приложение №1/.**

**ТЕХНИЧЕСКА СПЕЦИФИКАЦИЯ**

**Пълно описание предмета на поръчката и основните характеристики**

Предмет на обществената поръчка е: **Извънгаранционно поддържане на товарни автомобили и електрозаваръчни агрегати, собственост на Община Русе и второстепенни разпоредители по списък /Приложение №1/**.

**Технически условия за изпълнение на поръчката**

1. Да имат пълен цикъл на ремонтни дейности /ремонт двигател, трансмисия, ходова част и ремонт електрозаваръчни агрегати;

2. Време за реакция - 24 /двадесет и четири/ часа при спешни случаи, 3 /три/ работни дни от деня, в който ВЪЗЛОЖИТЕЛЯ е предоставил автомобила и/или електрозаваръчен агрегат в сервизната база и 10 /десет/ работни дни, ако се чака доставка на резервни части от чужбина.

**Срок за изпълнение:** 12 /дванадесет/ месеца, считано от датата на подписване на договора

**Гаранционен срок:** Гаранционен срок - минимум 6 /шест/ месеца от датата на издаване на фактурата за извършения ремонт

**Ориентировъчна стойност на поръчката (без вкл. ДДС): 65 800 /шестдесет и пет хиляди и осемстотин лева/ лв.**

**Начин на плащане:** Банков превод по посечена от ИЗПЪЛНИТЕЛЯ сметка в рамките на 30 /тридесет/ работни дни, след всяка извършена услуга срещу представена оригинална фактура, издадена на ползвателя на услугата, съдържаща информация за наименованието на резервната част и цената на труда.

**Квалификационни изисквания към кандидатите**

1. Участникът да разполага към момента на сключване на договора със собствена, наета сервизна база или такава с право на ползване на територията на гр. Русе за извършване на обслужването и ремонта на товарните автомобили и електрозаваръчните агрегати, обект на поръчката, което се удостоверява с представяне на списък и снимки на сервиза /-ите, както и кратко описание на наличното оборудване - машини, технически съоръжения за осъществяването на текущия ремонт и цялостното поддържане на товарните автомобили и електрозаваръчните апарати на ВЪЗЛОЖИТЕЛЯ, предмет на поръчката.

2.Списък на лицата /ангажираният с поръчката персонал/ да са минимум 3 /трима/ човека;

3. Участникът да разполага с персонал, квалифициран за работа по електрообзавеждане с напрежение до 1 000 V - ІV група;

4. Участникът следва да има опит в изпълнението на поне 1 подобна услуга през последните 3 /три/ години, считано от датата на подаване на офертата. Същият следва да приложи списък на услугите, еднакви или сходни с предмета на поръчката, изпълнени през последните 3 /три/ години и 1 /един/ брой референция от съответния получател на услугата.

5.Участникът да разполага със собствен /или нает/ оборудван сервизен автомобил за ремонт на място.

**Критерии за оценка на предложението и определяне на тежестта им в комплексната оценка**

Критерият за оценка на офертите е **икономически най-изгодната оферта**, т.е. офертата на участник, която в най-голяма степен отговаря на предварително обявените от Възложителя изисквания.

Показателите за комплексна оценка предложенията са съобразени с предмета на поръчката. Комплексната оценка се формира като сбор от точките, които получава съответната оферта по всеки показател. Максималният брой точки, който може да получи една оферта след извършена комплексна оценка е 100 точки

Показателите за оценка и тяхната тежест в комплексната оценка са както следва: „Предлагана цена на човекочас” – 80 точки, „Търговска отстъпка от цената на дребно на резервни части в %” – 20 точки.

Комплексната оценка протича на два етапа и ще се извърши по следният начин:

**КО = П1 + П2 , където:**

**КО** – комплексна оценка, чиято максимална стойност е **100 точки;**

**П1** – Показател „Предлагана цена на човекочас”;

**П2 –** Показател „Търговска отстъпка от цената на дребно на резервни части в %”.

Оценяването и класирането на офертите се извършва в следната последователност :

**1. Оценяване по показател „Предлагана цена на човекочас” (П1) – 80 точки.**

Същата се оценява по формула, както следва:

Min предлагана цена на човекочас

**П1n** = х 80, където

предложената цена на човекочас

*Min предлагана цена на човекочас* – най-ниската цена на човекочас, предложена за изпълнение на поръчката;

*предложена цена на човекочас* – конкретната предложена от участника цена на човекочас за изпълнение на поръчката;

Числото 80 е коефициент на тежест.

**2. Оценяване по показател „Търговска отстъпка от цената на дребно на резервни части в %” (П2) – 20 точки.**

Посочва се в офертата в процент. Оценява се по формулата както следва:

предложена ТО на дребно

**П2n** = х 20, където

Мах предлагана ТО на дребно

*Мах предлагана ТО на дребно* – най-високата предлагана търговска отстъпка на дребно на резервни части;

*предложена ТО на дребно* - конкретната предложена от участника търговска отстъпка на дребно на резервни части;

Числото 20 е коефициент на тежест.

За нуждите на тази методика всички дробни числа, които могат да се получат при прилагане на съответната формула, се закръгляват към втория знак след десетичната запетая.

*Забележка:* Ценовите предложения се проверяват, за да се установи, че са подготвени и представени в съответствие с изискванията на документацията за участие в процедурата. При разминаване между изписаното с цифри и изписаното с думи, за вярно се приема записът с думи.

Офертата, получила най-голям брой точки се класира на първо място.